title: 2006/370/EK: A Tanács határozata (2005. november 8.) az Európai Közösség és a Horvát Köztársaság között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról

text:
               24.5.2006

               HU

               Az Európai Unió Hivatalos Lapja

               L 136/31

         A TANÁCS HATÁROZATA
   (2005. november 8.)
   az Európai Közösség és a Horvát Köztársaság között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról
   (2006/370/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 80. cikke (2) bekezdésére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdjen harmadik országokkal a meglévő kétoldalú megállapodások bizonyos rendelkezéseinek közösségi megállapodással történő felváltásáról.

               (2)

               A Bizottság a Közösség nevében tárgyalásokat folytatott a Horvát Köztársasággal a légi szolgáltatások bizonyos kérdéseiről szóló megállapodás megkötéséről, a Bizottságot a meglévő kétoldalú megállapodások egyes rendelkezéseinek közösségi megállapodással történő felváltása céljából a harmadik országokkal folytatandó tárgyalások megkezdésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A megállapodás későbbi időpontban történő lehetséges megkötésére figyelemmel, a Bizottság által megtárgyalt megállapodást alá kell írni, és azt ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Horvát Köztársaság között a légi szolgáltatások bizonyos kérdéseiről létrejött megállapodás aláírása – figyelemmel annak későbbi időpontban való megkötéséről szóló tanácsi határozatra – a Közösség részéről jóváhagyásra kerül.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t.
   3. cikk
   A megállapodást annak hatálybalépéséig az azon napot követő hónap első napjától kell ideiglenesen alkalmazni, amelyen a szerződő felek írásban értesítették egymást arról, hogy az ehhez szükséges eljárásoknak eleget tettek.
   4. cikk
   A Tanács elnöke felhatalmazást kap, hogy a megállapodás 8. cikke (2) bekezdésében előírt értesítést megtegye.

      Kelt Brüsszelben, 2005. november 8-án.

            a Tanács részéről

            az elnök

         G. BROWN

    ---documentbreak---

               24.5.2006

               HU

               Az Európai Unió Hivatalos Lapja

               L 136/32

         MEGÁLLAPODÁS
   az Európai Közösség és a Horvát Köztársaság között a légi szolgáltatások bizonyos kérdéseiről
   AZ EURÓPAI KÖZÖSSÉG
   egyrészről,
   A HORVÁT KÖZTÁRSASÁG
   másrészről,
   (a továbbiakban: a szerződő felek)
   TUDOMÁSUL VÉVE, hogy az Európai Közösség több tagállama és a Horvát Köztársaság között kétoldalú légi szolgáltatási megállapodások jöttek létre, amelyek az Európai Közösség jogszabályaival ellentétes rendelkezéseket tartalmaznak,
   TUDOMÁSUL VÉVE, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légi szolgáltatási megállapodások kiterjedhetnek,
   TUDOMÁSUL VÉVE, hogy az európai közösségi jog szerint a valamely tagállamban székhellyel rendelkező közösségi légi fuvarozóknak joguk van megkülönböztetéstől mentesen hozzáférni az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek az ilyen harmadik országok állampolgárai számára lehetővé teszik, hogy az európai közösségi jognak megfelelően engedélyezett légi fuvarozási vállalatokban tulajdonjogot szerezzenek,
   FELISMERVE, hogy az Európai Közösség tagállamai és a Horvát Köztársaság között létrejött kétoldalú légi szolgáltatási megállapodások azon rendelkezéseit, amelyek ellentétesek az Európai Közösség jogszabályaival, teljes összhangba kell hozni azokkal, az Európai Közösség és a Horvát Köztársaság közötti légi szolgáltatások megbízható jogalapjának létrehozása és az ilyen légi szolgáltatások folytonosságának fenntartása érdekében,
   TUDOMÁSUL VÉVE, hogy az Európai Közösségnek e tárgyalások keretében nem célja az Európai Közösség és a Horvát Köztársaság közötti légi forgalom mértékének növelése, a közösségi légi fuvarozók és a Horvát Köztársaság légi fuvarozói közti egyensúly befolyásolása, vagy a meglévő kétoldalú légi közlekedési megállapodások rendelkezéseinek a forgalmi jogok tekintetében történő módosítása.
   TUDOMÁSUL VÉVE, hogy mindkét fél részéről megvan a lehetőség a forgalomnak a jelenlegi szintnél nagyobb mértékű növelésére, mivel az Európai Közösség és tagállamai és Horvátország közötti kétoldalú légi közlekedési megállapodások többsége nem rendelkezik kapacitásra vonatkozó korlátozásokról,
   A KÖVETKEZŐKBEN ÁLLAPODNAK MEG:
   1. cikk
   Általános rendelkezések
   (1)   E megállapodás alkalmazásában a „tagállamok”: az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Tagállam általi kijelölés
   (1)   A II. melléklet a) és b) pontjában felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére a Horvát Köztársaság által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam általi kijelölés kézhezvételét követően a Horvát Köztársaság a legrövidebb eljárási időn belül megadja a megfelelő engedélyeket és jogosítványokat, feltéve, hogy:

               i.

               a légi fuvarozó az Európai Közösséget létrehozó szerződés értelmében a kijelölő tagállamban rendelkezik székhellyel, és az európai közösségi jogszabályoknak megfelelő érvényes üzemeltetési engedéllyel rendelkezik;

               ii.

               a működési engedély kiadásáért felelős tagállam gyakorolja és fenntartja a légi fuvarozó hatékony szabályozási ellenőrzését, valamint az illetékes légiforgalmi hatóságot a kijelölésben egyértelműen meghatározza; és

               iii.

               a légi fuvarozó jelenleg és a továbbiakban is közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai tulajdonában van, és az ilyen államok és/vagy ilyen állampolgárok tényleges ellenőrzése alatt áll.

         (3)   A Horvát Köztársaságnak jogában áll a tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légi fuvarozó az Európai Közösséget létrehozó szerződés értelmében nem a kijelölő tagállamban rendelkezik székhellyel, vagy nem rendelkezik az európai közösségi jogszabályoknak megfelelő érvényes üzemeltetési engedéllyel;

               ii.

               nem a működési engedély kiadásáért felelős tagállam gyakorolja vagy tartja fenn a légi fuvarozó hatékony szabályozási ellenőrzését, vagy az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légi fuvarozó jelenleg közvetlenül vagy többségi tulajdon révén nem a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai tulajdonában van, és nem az ilyen államok és/vagy ilyen állampolgárok tényleges ellenőrzése alatt áll.

         Az e bekezdés szerinti jogának gyakorlása során a Horvát Köztársaság nem alkalmazhat az állampolgárság alapján megkülönböztetést a közösségi légi fuvarozók között.
   (4)   forgalmi jogok biztosítása továbbra is kétoldalú megállapodások keretében történik.
   3. cikk
   A szabályozási ellenőrzéshez kapcsolódó jogok
   (1)   A II. melléklet c) pontjában felsorolt cikkek kiegészülnek az e cikk (2) bekezdésének rendelkezéseivel.
   (2)   Ha egy tagállam olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, a Horvát Köztársaságnak a légi fuvarozót kijelölő tagállam és a Horvát Köztársaság között létrejött megállapodásban foglalt biztonsági rendelkezések szerinti jogai a biztonsági előírásoknak az adott másik tagállam általi elfogadása, végrehajtása és betartása során, valamint az adott légi fuvarozó üzemeltetési engedélye tekintetében ugyanúgy érvényesülnek.
   4. cikk
   A repülőgép-üzemanyagra kivetett illetékek
   (1)   A II. melléklet d) pontjában felsorolt cikkek vonatkozó rendelkezései kiegészülnek az e cikk (2) bekezdésének rendelkezéseivel.
   (2)   Bármely ellenkező értelmű rendelkezés ellenére, a II. melléklet d) pontjában felsorolt megállapodások bármelyikében foglaltak nem akadályozhatják meg a tagállamokat abban, hogy megkülönböztetéstől mentesen adókat, illetékeket, vámokat vagy díjakat vessenek ki a területükön a Horvát Köztársaság által kijelölt légi fuvarozó azon légi járműve által felhasznált üzemanyagra, amely az adott tagállam területének egy pontja és az adott tagállam területének egy másik pontja vagy egy másik tagállam területe között közlekedik.
   5. cikk
   Az Európai Közösségen belüli viteldíjak
   (1)   A II. melléklet e) pontjában felsorolt cikkek kiegészülnek az e cikk (2) bekezdésének rendelkezéseivel.
   (2)   Az I. mellékletben felsorolt és a II. melléklet e) pontjában foglalt rendelkezést tartalmazó megállapodás alapján a Horvát Köztársaság által kijelölt légi fuvarozó(k)nak az Európai Közösségen belüli légi útvonalakon közlekedő járataira vonatkozóan kiszabott viteldíjak az európai közösségi jog hatálya alá tartoznak.
   6. cikk
   A megállapodás mellékletei
   E megállapodás mellékletei a megállapodás szerves részét képezik.
   7. cikk
   Felülvizsgálat vagy módosítás
   A szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   8. cikk
   Hatálybalépés és ideiglenes alkalmazás
   (1)   Ez a megállapodás azon a napon lép hatályba, amikor a szerződő felek írásban értesítették egymást arról, hogy a megállapodás hatálybalépéséhez szükséges belső eljárásoknak eleget tettek.
   (2)   Az (1) bekezdéstől eltérve, a szerződő felek megállapodnak abban, hogy ezt a megállapodást ideiglenesen alkalmazzák az azon napot követő hónap első napjától, amelyen a szerződő felek írásban értesítették egymást arról, hogy az ehhez szükséges eljárásoknak eleget tettek.
   (3)   A tagállamok és a Horvát Köztársaság között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást minden ilyen megállapodásra és szerződésre azok hatálybalépésének vagy ideiglenes alkalmazásának napjától alkalmazni kell.
   9. cikk
   A megállapodás megszűnése
   (1)   Ha az I. mellékletben felsorolt valamelyik megállapodás megszűnik, e megállapodás minden olyan rendelkezése, amely az I. mellékletben felsorolt érintett megállapodásra vonatkozik, szintén megszűnik.
   (2)   Abban az esetben, ha az I. mellékletben felsorolt összes megállapodás megszűnik, ez a megállapodás szintén megszűnik.
   FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.

      Kelt Salzburgban, a kettőezer-hatodik év május havának ötödik napján, két-két eredeti példányban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és horvát nyelven.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Europsku zajednicu

         Por la República de Croacia
         Za Chorvatskou republiku
         For Republikken Kroatien
         Für die Republik Kroatien
         Horvaatia Vabariigi nimel
         Για τη Δημοκρατία της Κροατίας
         For the Republic of Croatia
         Pour la République de Croatie
         Per la Repubblica di Croazia
         Horvātijas Republikas vārdā
         Kroatijos Respublikos vardu
         A Horvát Köztársaság részéről
         Għar-Repubblika tal-Kroazja
         Voor de Republiek Kroatië
         W imieniu Republiki Chorwacji
         Pela República da Croácia
         Za Chorvátsku republiku
         Za Republiko Hrvaško
         Kroatian tasavallan puolesta
         För Republiken Kroatien
         Za Republiku Hrvatsku

   I. MELLÉKLET
   A megállapodás I. cikkében említett megállapodások jegyzéke

               a)

               A Horvátország és az Európai Közösség tagállamai között létrejött kétoldalú légi szolgáltatási megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

                           —

                           Légi közlekedési megállapodás az Osztrák Szövetségi Köztársaság kormánya és a Horvát Köztársaság kormánya között, amelyet 1994. június 23-án Bécsben írtak alá (a II. mellékletben a továbbiakban: a Horvátország–Ausztria megállapodás).

                           —

                           Légi közlekedési megállapodás a Belga Királyság kormánya és a Horvát Köztársaság kormánya között, amelyet 1996. március 12-én Zágrábban írtak alá, és amelyet legutóbb a 2003. április 28-i és május 2-i levélváltással módosítottak (a II. mellékletben a továbbiakban: a Horvátország–Belgium megállapodás).

                           —

                           Légi szolgáltatási megállapodás a Cseh Köztársaság kormánya és a Horvát Köztársaság kormánya között, amelyet 1999. január 22-én Prágában írtak alá (a II. mellékletben a továbbiakban: a Horvátország–Cseh Köztársaság megállapodás).

                           —

                           Légi szolgáltatási megállapodás a Dán Királyság kormánya és a Horvát Köztársaság kormánya között, amelyet 1996. március 6-án Oslóban írtak alá (a II. mellékletben a továbbiakban: a Horvátország–Dánia megállapodás).

                           —

                           Légi szolgáltatási megállapodás az Észt Köztársaság kormánya és a Horvát Köztársaság kormánya között, amelyet 2004. március 31-én Zágrábban írtak alá (a II. mellékletben a továbbiakban: a Horvátország–Észtország megállapodás).

                           —

                           Légi közlekedési megállapodás a Francia Köztársaság kormánya és a Horvát Köztársaság kormánya között, amelyet 1997. január 27-én Zágrábban írtak alá, és amelyhez csatolták az 1996. augusztus 29-én Dubrovnikban kelt egyetértési nyilatkozatot (a II. mellékletben a továbbiakban: a Horvátország–Franciaország megállapodás).

                           —

                           Légi közlekedési megállapodás a Németországi Szövetségi Köztársaság és a Horvát Köztársaság között, amelyet az 1997. július 23-án Bonnban kelt egyetértési nyilatkozat II. mellékleteként parafáltak és ahhoz csatoltak, és amelyet legutóbb az 1998. június 4-én Dubrovnikban kelt egyetértési nyilatkozattal egészítettek ki (a II. mellékletben a továbbiakban: a Horvátország–Németország megállapodás).

                           —

                           Légi szolgáltatási megállapodás a Görög Köztársaság kormánya és a Horvát Köztársaság kormánya között, amelyet 2001. február 27-én Athénben írtak alá (a II. mellékletben a továbbiakban: a Horvátország–Görögország megállapodás).

                           —

                           Légi közlekedési megállapodás a Magyar Köztársaság kormánya és a Horvát Köztársaság kormánya között, amelyet 1995. június 7-én Bécsben írtak alá (a II. mellékletben a továbbiakban: a Horvátország–Magyarország megállapodás).

                           —

                           Légi közlekedési megállapodás a Horvát Köztársaság kormánya és Írország kormánya között, amelyet 1995. december 11-én Dublinban parafáltak (a II. mellékletben a továbbiakban: a Horvátország–Írország megállapodás).

                           —

                           Légi szolgáltatási megállapodás az Olasz Köztársaság kormánya és a Horvát Köztársaság kormánya között, amelyet 1998. július 8-án Rómában írtak alá (a II. mellékletben a továbbiakban: a Horvátország–Olaszország megállapodás).

                           —

                           Légi szolgáltatási megállapodás a Lett Köztársaság kormánya és a Horvát Köztársaság kormánya között, amelyet 1999. október 18-án Rigában írtak alá (a II. mellékletben a továbbiakban: a Horvátország–Lettország megállapodás).

                           —

                           Légi szolgáltatási megállapodás a Luxemburgi Nagyhercegség kormánya és a Horvát Köztársaság kormánya között, amelyet 1996. július 24-én Dubrovnikban írtak alá (a II. mellékletben a továbbiakban: a Horvátország–Luxemburg megállapodás).

                           —

                           Megállapodás Málta kormánya és a Horvát Köztársaság kormánya között a területeik közötti és azokon túli légi szolgáltatásokról, amelyet 1995. október 13-án Vallettában írtak alá (a II. mellékletben a továbbiakban: a Horvátország–Málta megállapodás).

                           —

                           Légi szolgáltatási megállapodás a Holland Királyság és a Horvát Köztársaság között, amelyet 1996. április 30-án Zágrábban írtak alá (a II. mellékletben a továbbiakban: a Horvátország–Hollandia megállapodás).

                           —

                           Polgári légi közlekedési megállapodás a Lengyel Köztársaság kormánya és a Horvát Köztársaság kormánya között, amelyet 1996. június 19-én Varsóban írtak alá, és amelyhez csatolták az 1995. április 28-án Varsóban kelt, kölcsönösen elfogadott jegyzőkönyvet (a II. mellékletben a továbbiakban: a Horvátország–Lengyelország megállapodás).

                           —

                           Légi közlekedési megállapodás a Horvát Köztársaság és a Portugál Köztársaság között, amelyet a 2002. június 27-én Zágrábban kelt egyetértési nyilatkozat 2. függelékeként parafáltak és ahhoz csatoltak (a II. mellékletben a továbbiakban: a Horvátország–Portugália megállapodás).

                           —

                           Légi közlekedési megállapodás a Szlovák Köztársaság kormánya és a Horvát Köztársaság kormánya között, amelyet 1996. február 12-én Zágrábban írtak alá (a II. mellékletben a továbbiakban: a Horvátország–Szlovákia megállapodás).

                           —

                           Megállapodás a Szlovén Köztársaság és a Horvát Köztársaság között a menetrendszerű légi szolgáltatásokról, amelyet 1994. július 8-án Brdo pri Kranjuban írtak alá, és amelyet legutóbb az 1999. július 5-i kölcsönösen elfogadott melléklettel módosítottak (a II. mellékletben a továbbiakban: a Horvátország–Szlovénia megállapodás).

                           —

                           Légi közlekedési megállapodás a Spanyol Királyság és a Horvát Köztársaság között, amelyet 1997. július 21-én Madridban írtak alá (a II. mellékletben a továbbiakban: a Horvátország–Spanyolország megállapodás).

                           —

                           Légi szolgáltatási megállapodás a Svéd Királyság kormánya és a Horvát Köztársaság kormánya között, amelyet 1996. március 6-án Oslóban írtak alá (a II. mellékletben a továbbiakban: a Horvátország–Svédország megállapodás).

                           —

                           Légi szolgáltatási megállapodás a Nagy-Britannia és Észak-Írország Egyesült Királyságának kormánya és a Horvát Köztársaság kormánya között, amelyet 1996. február 21-én Zágrábban írtak alá (a II. mellékletben a továbbiakban: a Horvátország–Egyesült Királyság megállapodás).

               b)

               Légi szolgáltatási megállapodások és egyéb szerződések, amelyeket Horvátország és az Európai Közösség tagállamai parafáltak vagy aláírtak, és amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen

                           —

                           Légi szolgáltatási megállapodás a Litván Köztársaság kormánya és a Horvát Köztársaság kormánya között, amelyet 2002. december 4-én Zágrábban parafáltak (a II. mellékletben a továbbiakban: a Horvátország–Litvánia megállapodás).

         II. MELLÉKLET
   Az I. mellékletben felsorolt megállapodásokban szereplő és a megállapodás 2–5. cikkében említett cikkek jegyzéke

               a)

               Tagállam általi kijelölés

                           —

                           a Horvátország–Ausztria megállapodás 3. cikke,

                           —

                           a Horvátország–Belgium megállapodás 3. és 4. cikke,

                           —

                           a Horvátország–Cseh Köztársaság megállapodás 3. cikke,

                           —

                           a Horvátország–Dánia megállapodás 3. cikke,

                           —

                           a Horvátország–Észtország megállapodás 3. cikke,

                           —

                           a Horvátország–Franciaország megállapodás 4. cikke,

                           —

                           a Horvátország–Görögország megállapodás 3. cikke,

                           —

                           a Horvátország–Magyarország megállapodás 3. cikke,

                           —

                           a Horvátország–Írország megállapodás 3. cikke,

                           —

                           a Horvátország–Olaszország megállapodás 4. cikke,

                           —

                           a Horvátország–Lettország megállapodás 3. cikke,

                           —

                           a Horvátország–Litvánia megállapodás 3. cikke,

                           —

                           a Horvátország–Luxemburg megállapodás 3. cikke,

                           —

                           a Horvátország–Málta megállapodás 3. cikke,

                           —

                           a Horvátország–Hollandia megállapodás 3. cikke,

                           —

                           a Horvátország–Lengyelország megállapodás 3. cikke,

                           —

                           a Horvátország–Portugália megállapodás 3. cikke,

                           —

                           a Horvátország–Szlovákia megállapodás 3. cikke,

                           —

                           a Horvátország–Szlovénia megállapodás 3. cikke,

                           —

                           a Horvátország–Spanyolország megállapodás 3. cikke,

                           —

                           a Horvátország–Svédország megállapodás 3. cikke,

                           —

                           a Horvátország–Egyesült Királyság megállapodás 4. cikke.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Horvátország–Ausztria megállapodás 4. cikke,

                           —

                           a Horvátország–Belgium megállapodás 5. cikke,

                           —

                           a Horvátország–Cseh Köztársaság megállapodás 4. cikke,

                           —

                           a Horvátország–Dánia megállapodás 4. cikke,

                           —

                           a Horvátország–Észtország megállapodás 4. cikke,

                           —

                           a Horvátország–Franciaország megállapodás 5. cikke,

                           —

                           a Horvátország–Görögország megállapodás 4. cikke,

                           —

                           a Horvátország–Magyarország megállapodás 4. cikke,

                           —

                           a Horvátország–Írország megállapodás 4. cikke,

                           —

                           a Horvátország–Olaszország megállapodás 5. cikke,

                           —

                           a Horvátország–Lettország megállapodás 4. cikke,

                           —

                           a Horvátország–Litvánia megállapodás 4. cikke,

                           —

                           a Horvátország–Luxemburg megállapodás 4. cikke,

                           —

                           a Horvátország–Málta megállapodás 4. cikke,

                           —

                           a Horvátország–Hollandia megállapodás 4. cikke,

                           —

                           a Horvátország–Lengyelország megállapodás 4. cikke,

                           —

                           a Horvátország–Portugália megállapodás 4. cikke,

                           —

                           a Horvátország–Szlovákia megállapodás 4. cikke,

                           —

                           a Horvátország–Szlovénia megállapodás 7. cikke,

                           —

                           a Horvátország–Spanyolország megállapodás 4. cikke,

                           —

                           a Horvátország–Svédország megállapodás 4. cikke,

                           —

                           a Horvátország–Egyesült Királyság megállapodás 5. cikke.

               c)

               Szabályozási ellenőrzés:

                           —

                           a Horvátország–Cseh Köztársaság megállapodás 6. cikke,

                           —

                           a Horvátország–Észtország megállapodás 15. cikke,

                           —

                           a Horvátország–Németország megállapodás 12. cikke,

                           —

                           a Horvátország–Görögország megállapodás 7. cikke,

                           —

                           a Horvátország–Lettország megállapodás 16. cikke,

                           —

                           a Horvátország–Litvánia megállapodás 15. cikke,

                           —

                           a Horvátország–Portugália megállapodás 15. cikke.

               d)

               A repülőgép-üzemanyagra kivetett illetékek:

                           —

                           a Horvátország–Ausztria megállapodás 7. cikke,

                           —

                           a Horvátország–Belgium megállapodás 10. cikke,

                           —

                           a Horvátország–Cseh Köztársaság megállapodás 9. cikke,

                           —

                           a Horvátország–Dánia megállapodás 6. cikke,

                           —

                           a Horvátország–Észtország megállapodás 7. cikke,

                           —

                           a Horvátország–Franciaország megállapodás 11. cikke,

                           —

                           a Horvátország–Németország megállapodás 6. cikke,

                           —

                           a Horvátország–Görögország megállapodás 8. cikke,

                           —

                           a Horvátország–Magyarország megállapodás 7. cikke,

                           —

                           a Horvátország–Írország megállapodás 13. cikke,

                           —

                           a Horvátország–Olaszország megállapodás 6. cikke,

                           —

                           a Horvátország–Lettország megállapodás 7. cikke,

                           —

                           a Horvátország–Litvánia megállapodás 7. cikke,

                           —

                           a Horvátország–Luxemburg megállapodás 8. cikke,

                           —

                           a Horvátország–Málta megállapodás 5. cikke,

                           —

                           a Horvátország–Hollandia megállapodás 9. cikke,

                           —

                           a Horvátország–Lengyelország megállapodás 7. cikke,

                           —

                           a Horvátország–Portugália megállapodás 6. cikke,

                           —

                           a Horvátország–Szlovákia megállapodás 8. cikke,

                           —

                           a Horvátország–Szlovénia megállapodás 6. cikke,

                           —

                           a Horvátország–Spanyolország megállapodás 5. cikke,

                           —

                           a Horvátország–Svédország megállapodás 6. cikke,

                           —

                           a Horvátország–Egyesült Királyság megállapodás 8. cikke.

               e)

               Az Európai Közösségen belüli viteldíjak:

                           —

                           a Horvátország–Ausztria megállapodás 10. cikke,

                           —

                           a Horvátország–Belgium megállapodás 13. cikke,

                           —

                           a Horvátország–Cseh Köztársaság megállapodás 13. cikke,

                           —

                           a Horvátország–Dánia megállapodás 11. cikke,

                           —

                           a Horvátország–Észtország megállapodás 13. cikke,

                           —

                           a Horvátország–Franciaország megállapodás 17. cikke,

                           —

                           a Horvátország–Németország megállapodás 10. cikke,

                           —

                           a Horvátország–Görögország megállapodás 14. cikke,

                           —

                           a Horvátország–Magyarország megállapodás 13. cikke,

                           —

                           a Horvátország–Írország megállapodás 7. cikke,

                           —

                           a Horvátország–Olaszország megállapodás 8. cikke,

                           —

                           a Horvátország–Lettország megállapodás 13. cikke,

                           —

                           a Horvátország–Litvánia megállapodás 13. cikke,

                           —

                           a Horvátország–Luxemburg megállapodás 11. cikke,

                           —

                           a Horvátország–Málta megállapodás 10. cikke,

                           —

                           a Horvátország–Hollandia megállapodás 5. cikke,

                           —

                           a Horvátország–Lengyelország megállapodás 11. cikke,

                           —

                           a Horvátország–Portugália megállapodás 19. cikke,

                           —

                           a Horvátország–Szlovákia megállapodás 12. cikke,

                           —

                           a Horvátország–Szlovénia megállapodás 9. cikke,

                           —

                           a Horvátország–Spanyolország megállapodás 7. cikke,

                           —

                           a Horvátország–Svédország megállapodás 11. cikke,

                           —

                           a Horvátország–Egyesült Királyság megállapodás 7. cikke.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás alapján).

               b)

               A Liechtensteini Hercegség (az Európai Gazdasági Térségről szóló megállapodás alapján).

               c)

               A Norvég Királyság (az Európai Gazdasági Térségről szóló megállapodás alapján).

               d)

               A Svájci Államszövetség (az Európai Közösség és a Svájci Államszövetség között létrejött légi közlekedési megállapodás alapján).


title: 2005/490/EK: A Bizottság határozata (2005. július 7.) a Tajvanról és Vietnamból származó egyes csőillesztések, illetve csőszerelvények behozatalára alkalmazandó dömpingellenes eljárás megszüntetéséről

text:
               8.7.2005

               HU

               Az Európai Unió Hivatalos Lapja

               L 175/21

         A BIZOTTSÁG HATÁROZATA
   (2005. július 7.)
   a Tajvanról és Vietnamból származó egyes csőillesztések, illetve csőszerelvények behozatalára alkalmazandó dömpingellenes eljárás megszüntetéséről
   (2005/490/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: dömpingellenes alaprendelet) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   I.   ELJÁRÁS

               (1)

               2004. augusztus 11-én az Európai Unió Hivatalos Lapjában
                   (2) közzétett értesítés útján a Bizottság, konzultációt követően, dömpingellenes eljárás megindítását jelentette be tekintettel a Tajvanról és Vietnamból származó, vasból vagy acélból (kivéve a rozsdamentes acélt) készült azon csőillesztések, illetve -szerelvények (az öntöttvas szerelvények, karmantyúk és menetes csőcsatlakozások kivételével) Közösségbe való behozatalára, amelyek legnagyobb külső átmérője nem haladja meg a 609,6 millimétert, amelyeket tompahegesztésre vagy egyéb célokra használnak fel, és amelyeket rendesen a 7307 93 11, a 7307 93 19 és a 7307 99 90 KN-kód alá sorolnak.

               (2)

               A dömpingellenes alaprendelet 5. cikkének megfelelően a dömpingellenes eljárást az után indították el, hogy az Európai Unió Tompahegesztéses Acélszerelvény-gyártás Iparágának Védelmi Bizottsága (a továbbiakban: a panaszos) 2004. június 28-án panaszt nyújtott be azon termelők nevében, amelyek termelési részesedése az egyes csőillesztés, illetve -szerelvény közösségi termelésének többségét, ebben az esetben több, mint 60 %-át teszi ki. A panasz egyértelmű bizonyítékot szolgáltatott az említett termék dömpingelésére és az abból eredő vagyoni kár meglétére, mely tények elegendőnek bizonyultak a dömpingellenes eljárás megindításának igazolásához.

               (3)

               A Bizottság hivatalosan tájékozódott Vietnam és Tajvan exportáló gyártóinál, az importőröknél/kereskedőknél és társulásaiknál, a beszállítóknál és az érintettnek tekintett felhasználóknál, az érintett exportáló országok képviselőinél, valamint az eljárást kezdeményező panaszos közösségi gyártóknál. Az érdekelt felek lehetőséget kaptak arra, hogy álláspontjukat írásban ismertessék, valamint az értesítésben megállapított határidőn belül szóbeli meghallgatást kérjenek.

         II.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (4)

               2005. március 23-án a Bizottsághoz intézett levelében a panaszos hivatalosan visszavonta panaszát.

               (5)

               A dömpingellenes alaprendelet 9. cikkének (1) bekezdésével összhangban az eljárás a panasz visszavonásával megszűnhet, kivéve, ha annak megszűnése nem áll a Közösség érdekében.

               (6)

               A Bizottság úgy ítélte meg, hogy a jelenlegi eljárás megszüntethető, mivel a vizsgálat során nem merült fel semmilyen megállapítás, amely azt mutatná, hogy az eljárás megszűnése nem állna a Közösség érdekében. Az érdekelt feleket ennek megfelelően tájékoztatták, továbbá lehetőséget kaptak észrevételeik megtételére. A Bizottsághoz azonban nem érkeztek észrevételek.

               (7)

               A Bizottság ennélfogva arra a következtetésre jutott, hogy a Tajvanról és Vietnamból származó egyes csőillesztések, illetve csőszerelvények Közösségbe való behozatalára alkalmazandó dömpingellenes eljárást meg kell szüntetni.

               (8)

               Az e határozatban előírt intézkedések összhangban vannak a tanácsadó bizottság véleményével,

         ELFOGADTA EZT A HATÁROZATOT:
   Egyetlen cikk
   A Tajvanról és Vietnamból származó, vasból vagy acélból (kivéve a rozsdamentes acélt) készült egyes csőillesztések, illetve -szerelvények (az öntöttvas szerelvények, karmantyúk és menetes csőcsatlakozások kivételével), amelyek legnagyobb külső átmérője nem haladja meg a 609,6 millimétert, amelyeket tompahegesztésre vagy egyéb célokra használnak fel, és amelyeket rendesen a 7307 93 11, a 7307 93 19 és a 7307 99 90 KN-kód alá sorolnak, behozatalára alkalmazandó dömpingellenes eljárás megszüntetésre kerül.

      Kelt Brüsszelben, 2005. július 7-én.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet.

      (2)  HL C 203., 2004.8.11., 5. o.


title: 2014/654/EU: A Tanács határozata ( 2014. szeptember 8 .) a Régiók Bizottsága egy spanyol tagjának és egy spanyol póttagjának kinevezéséről

text:
               9.9.2014

               HU

               Az Európai Unió Hivatalos Lapja

               L 268/12

         A TANÁCS HATÁROZATA
   (2014. szeptember 8.)
   a Régiók Bizottsága egy spanyol tagjának és egy spanyol póttagjának kinevezéséről

      (2014/654/EU)

   AZ EURÓPAI UNIÓ TANÁCSA
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot. A Tanács 2011. október 3-án a 2011/661/EU határozattal (3) Carmen María SANDOVAL SÁNCHEZ-t a Régiók Bizottsága póttagjává nevezte ki a 2015. január 25-ig terjedő időszakra.

               (2)

               Ramón Luis VALCÁRCEL SISO hivatali idejének lejártát követően a Régiók Bizottsága egy tagjának helye megüresedett. Carmen María SANDOVAL SÁNCHEZ hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Alberto GARRE LÓPEZ, Presidente de la Comunidad Autónoma de la Región de Murcia;

         és

               b)

               póttagként:

                           —

                           Manuel PLEQUEZUELO ALONSO, Director General de Participación Ciudadana, Unión Europea y Acción Exterior de la Comunidad Autónoma de la Región de Murcia.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. szeptember 8-án.

            a Tanács részéről

            az elnök

         S. GOZI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.

      (3)  HL L 263., 2011.10.7., 18. o.


title: A Tanács határozata (2004. március 30.) az Európai Közösség és az Amerikai Egyesült Államok között, a vámügyi együttműködésről és kölcsönös jogsegélyről szóló megállapodásnak a szállítótartályok biztonságára és a kapcsolódó kérdésekre vonatkozó együttműködésre való kiterjesztése érdekében történő elmélyítéséről és hatályának kiszélesítéséről szóló megállapodás megkötéséről

text:
Fontos jogi nyilatkozat

|

32004D0634

Hivatalos Lap L 304 , 30/09/2004 o. 0032 - 0033

		A Tanács határozata(2004. március 30.)az Európai Közösség és az Amerikai Egyesült Államok között, a vámügyi együttműködésről és kölcsönös jogsegélyről szóló megállapodásnak a szállítótartályok biztonságára és a kapcsolódó kérdésekre vonatkozó együttműködésre való kiterjesztése érdekében történő elmélyítéséről és hatályának kiszélesítéséről szóló megállapodás megkötéséről(2004/634/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdésének első mondatával összefüggésben,tekintettel a Bizottság javaslatára,mivel:(1) Az Európai Közösség és az Amerikai Egyesült Államok közötti, a vámügyi együttműködésről és kölcsönös segítségnyújtásról szóló megállapodás [1] (a továbbiakban: EKJM) előírja, hogy a megállapodás a vámügyi együttműködés szintjének növelése és a különös ágazatok és ügyekre vonatkozó megállapodások útján történő kiegészítése érdekében bővíthető.(2) A Bizottság a Közösség nevében az Amerikai Egyesült Államokkal az EKJM-nek a szállítótartályok biztonsága és egyéb kapcsolódó kérdések tekintetében való elmélyítéséről és bővítéséről szóló megállapodásról (a továbbiakban: Megállapodás) folytatott tárgyalásokat.(3) A Megállapodás a Közösség és az Amerikai Egyesült Államok közötti vámügyi együttműködést a szállítótartályok biztonságára és egyéb kapcsolódó kérdésekre vonatkozóan terjeszti ki. A Megállapodás a szállítótartályok biztonságáról szóló kezdeményezésnek ("Container Security Initiative") minden, a vonatkozó előírásoknak megfelelő közösségi kikötőre való haladéktalan és eredményes kiterjesztését irányozza elő. A Megállapodás a további végrehajtási intézkedésekre vonatkozóan egy munkaprogramot is megállapít, a kockázatkezelési technikákra vonatkozó standardok fejlesztését is beleértve, a Szerződő Felek területére behozott fokozottan veszélyes szállítmányok felismeréséhez szükséges információra és az ipari partnerségi programra vonatkozóan.(4) Szükséges a vámellenőrzési standardoknak az Amerikai Egyesült Államokkal való külső összehangolása az ellátási lánc biztonságának biztosítása, egyúttal a szállítótartályokkal való szabályszerű kereskedelem folyamatossága érdekében. Különösen lényeges annak biztosítása, hogy minden közösségi kikötő egységes elvek alapján tudjon részt venni a szállítótartályok biztonságáról szóló kezdeményezésben, és hogy az Egyesült Államok kikötőiben hasonló standardokat támogassanak. Ennélfogva a Megállapodás közvetlen célja és tartalma a Közösség és az USA közötti szabályszerű kereskedelem megkönnyítése; ennek során viszonossági alapon magas szintű biztonságot kell nyújtani, figyelembe véve a meghatározott ellenőrzési területekre vonatkozó, a Közösség hatáskörébe tartozó intézkedések elkészítése során fennálló együttműködést.(5) A tagállamoknak lehetőségük kell, hogy legyen a szállítótartályok biztonságáról szóló kezdeményezésnek az összes közösségi kikötőre való kiterjesztésére az Amerikai Egyesült Államokkal kötött, a szállítótartályok biztonságáról szóló kezdeményezésben részt vevő közösségi kikötők meghatározásáról és az egyesült államokbeli vámtisztviselők további állomásoztatásáról szóló megállapodások révén, illetve a vonatkozó fennálló alapelvi nyilatkozatok további fenntartása révén, amennyiben ezek a megállapodások összhangban vannak a Szerződéssel és az e Megállapodás által kiterjesztett EKJM-mel.(6) A kiterjesztett EKJM keretében történő vámügyi együttműködés további kiszélesítése és elmélyítése érdekében szükséges a tagállamok és a közösségi intézmények közötti szoros együttműködés biztosítása.(7) E célból konzultációs eljárást kell létrehozni, melynek kapcsán az Amerikai Egyesült Államokkal a kiterjesztett EKJM alá tartozó kérdésekről szóló megállapodásokról tárgyalásokat folytatni kívánó tagállamok ezt a szándékukat haladéktalanul közölni és az erre vonatkozó információkat megadni kötelesek. Amennyiben a tagállam vagy a Bizottság kéri, a tagállamok és a Bizottság között rövid határidőn belül konzultációt kell tartani ezekről az információkról.(8) A konzultációk fő célkitűzése az információcsere megkönnyítése, és annak biztosítása, hogy a megállapodások a Szerződéssel és a közös politikákkal összhangban álljanak, különösen az Amerikai Egyesült Államokkal való együttműködésnek a kiterjesztett EKJM-ban meghatározott közös keretével.(9) Amennyiben a Bizottság úgy ítéli meg, hogy az a megállapodás, amelyet a tagállam az Amerikai Egyesült Államokkal kíván megkötni, nem áll összhangban a kiterjesztett EKJM-mel, vagy az ügyet a kiterjesztett EKJM keretében kell tárgyalni, a tagállamot erről ennek megfelelően tájékoztatnia kell.(10) A konzultációs eljárás nem sértheti a tagállamoknak és a Közösségnek a megfelelő tervezett megállapodások létrehozására vonatkozó illetékességeit.(11) A Megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és az Amerikai Egyesült Államok közötti, a vámügyi együttműködésről és kölcsönös segítségnyújtásról szóló megállapodásnak a szállítótartályok biztonságára és egyéb kapcsolódó kérdések tekintetében való elmélyítéséről és hatályának kiszélesítéséről szóló megállapodás (a Megállapodás) az Európai Közösség nevében ezennel jóváhagyásra kerül.A Megállapodás szövege e határozathoz csatolt.2. cikkA Tanács elnöke felhatalmazást kap, hogy a Közösséget jogilag kötelező Megállapodás aláírására feljogosított személyeket kijelölje.3. cikk(1) A tagállamok megállapodásokat tarthatnak fenn vagy köthetnek az Egyesült Államokkal a közösségi kikötőknek a szállítótartályok biztonságáról szóló kezdeményezésbe való bevonása érdekében. Minden ilyen megállapodásnak a kiterjesztett EKJM-ra való hivatkozást, és azzal összhangban minimum standardokat is kell tartalmaznia, már a megkötéskor.A Bizottság és az érintett tagállamok konzultálhatnak egymással annak biztosítása érdekében, hogy ezek a megállapodások a kiterjesztett EKJM-mel összhangban legyenek.(2) Az (1) bekezdésben nem említett, de a kiterjesztett EKJM hatálya alá tartozó ügyekre vonatkozó, az Amerikai Egyesült Államokkal való megállapodásokról szóló tárgyalások megkezdése előtt a tagállamnak értesíteni kell a Bizottságot és a többi tagállamot, és minden vonatkozó információt mellékelnie kell értesítéséhez.(3) A tagállamok vagy a Bizottság az értesítés kézhezvételét követő nyolc napon belül a többi tagállammal vagy a Bizottsággal való konzultációt kezdeményezhetnek. Ezeket a konzultációkat az értesítés kézhezvételét követő három héten belül meg kell tartani. Amennyiben az ügy sürgőssége indokolja, a konzultációkat haladéktalanul meg kell tartani.(4) A Bizottság, legkésőbb öt nappal a konzultációk befejezését követően közli írásbeli véleményét arról, hogy a megállapodások, melyekről értesítették, összhangban vannak-e a kiterjesztett EKJM-mel, beleértve adott esetben azt a kérdést is, hogy az ügy a nevezett megállapodás keretei között tárgyalandó-e.(5) A konzultációkat a Közösségi Vámkódex létrehozásáról szóló, 1992. október 12-i 2913/92/EGK rendelet [2] 247. cikkében meghatározott bizottságon belül kell megtartani.(6) A tagállamok megküldik a Bizottságnak és a többi tagállamnak az (1) és (2) bekezdésben említett megállapodások másodpéldányát, valamint az esetleges azokról szóló felmondásokat vagy azok esetleges módosításait.Kelt Brüsszelben, 2004. március 30-án.a Tanács részérőlaz elnökM. McDowell[1] HL L 222., 1997.8.12., 17. o.[2] HL L 302, 1992.10.19., 1. o. A legutóbb a 2700/2000/EK európai parlamenti és tanácsi rendelettel (HL L 311, 2000.12.12., 17. o.) módosított rendelet.--------------------------------------------------


title: A Tanács határozata (1997. január 27.) az Európai Közösség és az Amerikai Egyesült Államok, Japán, Ausztrália, Kanada, valamint az EFTA-tagország Norvégia és Svájc közötti, az intelligens gyártási rendszerek területén a nemzetközi kutatási és fejlesztési együttműködés elveiben való közös megegyezés rögzítéséről szóló levélváltás Európai Közösségek nevében történő elfogadásáról

text:
Fontos jogi nyilatkozat

|

31997D0378

Hivatalos Lap L 161 , 18/06/1997 o. 0001 - 0001

		A Tanács határozata(1997. január 27.)az Európai Közösség és az Amerikai Egyesült Államok, Japán, Ausztrália, Kanada, valamint az EFTA-tagország Norvégia és Svájc közötti, az intelligens gyártási rendszerek területén a nemzetközi kutatási és fejlesztési együttműködés elveiben való közös megegyezés rögzítéséről szóló levélváltás Európai Közösségek nevében történő elfogadásáról(97/378/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 130m. cikkére, összefüggésben 228. cikke (2) bekezdésének első mondatával, valamint 228. cikk (3) bekezdésének első albekezdésével,tekintettel a Bizottság javaslatára,tekintettel az Európai Parlament véleményére [1],mivel az intelligens gyártási rendszerek területén a nemzetközi együttműködés erősíti a Közösség tudományos és technológiai alapjait az iparban, és hozzájárul a közösségi ipar versenyképességéhez;mivel az intelligens gyártási rendszerek területén a nemzetközi együttműködéssel foglalkozó kétéves megvalósíthatósági tanulmány azt bizonyította, hogy az ilyen együttműködés hozzáadott értéket képvisel;mivel a Tanács felhatalmazta a Bizottságot, hogy tárgyalásokat folytasson az Amerikai Egyesült Államokkal, Japánnal, Ausztráliával, Kanadával, valamint az EFTA-tagország Norvégiával és Svájccal a közös egyetértés érdekében;mivel a harmadik országokkal levélváltás formájában közös egyetértés született,A KÖVETKEZŐKÉPPEN HATÁROZOTT:1. cikkAz Európai Közösség és az Amerikai Egyesült Államok, Japán, Ausztrália, Kanada, valamint az EFTA-tagország Norvégia és Svájc közötti, az intelligens gyártási rendszerek területén a nemzetközi kutatási és fejlesztési együttműködés elveiben való közös egyetértést rögzítő levélváltást a Tanács jóváhagyja.A levélváltás szövegét csatolták e határozathoz.2. cikkA Tanács elnöke felhatalmazást kap, hogy kijelölje az 1. cikkben említett levélváltásnak a Közösséget jogilag kötelező aláírására jogosult személyt.Kelt Brüsszelben, 1997. január 27-éna Tanács részérőlaz elnökG. Zalm[1] HL C 20., 1997.1.20., 371. o.--------------------------------------------------


title: A Bizottság határozata (1992. december 22.) az egyrészről az Európai Közösség és Ausztria közötti, másrészről az Európai Közösség és Svájc közötti tranzitforgalomról szóló megállapodásokban előirányzott igazgatási megállapodások jóváhagyásáról

text:
Fontos jogi nyilatkozat

|

31993D0117

Hivatalos Lap L 047 , 25/02/1993 o. 0027 - 0027 finn különkiadás fejezet 11 kötet 21 o. 0049  svéd különkiadás fejezet 11 kötet 21 o. 0049

		A Bizottság határozata(1992. december 22.)az egyrészről az Európai Közösség és Ausztria közötti, másrészről az Európai Közösség és Svájc közötti tranzitforgalomról szóló megállapodásokban előirányzott igazgatási megállapodások jóváhagyásáról(93/117/EGK)AZ EURÓPAI KÖZÖSSÉGEK BIZOTTSÁGA,tekintettel az egyrészről az Európai Gazdasági Közösség és Ausztria közötti, másrészről az Európai Közösség és Svájc közötti tranzitforgalomról szóló megállapodásokra, amelyeknek megkötéséről az 1992. november 27-i és az 1992. november 30-i Tanács határozott,figyelembe véve, hogy igazgatási megállapodásokra van szükség a fenti megállapodások végrehajtásához:- az Ausztriával kötött megállapodás a gazdasági és ökológiai érdekek kiegyensúlyozására szánt ökopontrendszer bevezetését irányozza elő,- a Svájccal kötött megállapodás kivételt irányoz elő a Svájcban a nehéz tehergépjárművekre érvényes 28 tonnás jelenlegi súlyhatár alól,A KÖVETKEZŐKÉPPEN HATÁROZOTT:1. cikkAz egyrészről az Európai Gazdasági Közösség és Ausztria közötti, másrészről az Európai Közösség és Svájc közötti tranzitforgalomról szóló megállapodásokra vonatkozó igazgatási megállapodásokat a Közösség nevében jóváhagyják.2. cikkA Bizottság közlekedésért felelős tagja vagy az általa kijelölt személy felhatalmazást kap, hogy a Bizottság nevében aláírja a közigazgatási megállapodásokat.Kelt Brüsszelben, 1992. december 22-én.a Bizottság részérőlKarel VAN MIERTa Bizottság tagja--------------------------------------------------Közigazgatási megállapodásaz áruk közúti és vasúti átmenő forgalmáról szóló, az Európai Közösség és az Osztrák Köztársaság között létrejött megállapodásban említett ökopontrendszer hatálybalépési dátumának és az alkalmazásra vonatkozó részletes szabályainak meghatározásárólAz áruk közúti és vasúti átmenő forgalmáról szóló, az Európai Közösség és az Osztrák Köztársaság között létrejött megállapodás (a továbbiakban "tranzitmegállapodás") 24. cikkének (4) bekezdésével összhangban az illetékes hatóságok, nevezetesenA KÖZÖSSÉG RÉSZÉRŐL:az Európai Közösségek Bizottsága, ésAUSZTRIA RÉSZÉRŐL:a szövetségi gazdasági és közlekedési miniszter,tekintettel a hatálybalépés dátumára és a tranzitmegállapodásban említett ökopontrendszerre vonatkozó eljárásokra,a következőkben állapodtak meg:1. cikkAz ökopontrendszer 1993. január 1-jén lép hatályba.2. cikk(1) Az Európai Közösségben bejegyzett nehéz tehergépjárművekkel (a tranzitmegállapodás 15. cikke (4) bekezdésének 2. pontja) 1991-ben (ellenszolgáltatás fejében, saját számlára vagy terheletlenül) megtett tranzitutak becsült száma összesen: 1264000.(2) Az Ausztriában bejegyzett nehéz tehergépjárművekkel (a tranzitmegállapodás 15. cikkének (8) bekezdése) 1991-ben (ellenszolgáltatás fejében, saját számlára vagy terheletlenül) megtett tranzitutak becsült száma összesen: 211100.3. cikk(1) A nehéz tehergépjármű vezetőjének a tranzitút során szabályosan kitöltött nyomtatványt kell magánál tartania, vagy az adott útra vonatkozó ökopontok megfizetéséről szóló, "ökokártyának" nevezett osztrák visszaigazolást, amelynek mintája az A. mellékletben található, és ezt az ellenőrző hatóságok kérésére be kell mutatnia.Az illetékes osztrák hatóságok az e megállapodás A. mellékletében bemutatott nyomtatványt a nyomtatvánnyal és az ökopontokkal kapcsolatban felmerült előállítási és terjesztési költségek megfizetése ellenében állítják ki.(2) Az 1990. október 1-je után bejegyzett nehéz tehergépjármű vezetőjének ezen kívül magánál kell tartania egy, a B. mellékletben bemutatott egységes COP-dokumentumot a jármű NOx kibocsátásának igazolására, és azt kérésre be kell mutatnia. Az először 1990. október 1-je előtt bejegyzett, valamint az olyan nehéz tehergépjárművek esetében, amelyekről nem mutatnak be dokumentumot, 15,8 g/kWh COP-értéket kell feltételezni.A felek írásban értesítik egymást arról, hogy mely nemzeti hatóságok jogosultak a fenti dokumentumok kibocsátására.(3) A C. mellékletben felsorolt vagy az ECMT-engedéllyel tett tranzitutak mentesek az ökopontrendszer alól.4. cikk(1) A szükséges számú ökopontot a 3. cikk (1) bekezdésében említett nyomtatványra kell felragasztani és érvényesíteni. Az ökopontokat aláírással kell érvényesíteni oly módon, hogy az aláírás kiterjedjen mind az ökopontra, mind arra a nyomtatványra, amelyre azt felragasztották. Aláírás helyett gumibélyegző is alkalmazható.(2) A gépjármű Ausztria területére való belépésekor az ellenőrző hatóságok részére át kell adni a szabályosan kitöltött, megfelelő számú ökoponttal ellátott nyomtatványt, amelynek egy példányát a hatóságok a fizetési igazolással együtt visszaadják.Az Ausztriában engedélyezett nehéz tehergépjárművek esetében az Olaszországba vagy Németországba való belépésnél vagy az onnan való kilépésnél a fizetési igazolást és a COP-dokumentumot együtt kell bemutatni a tagállam ellenőrző hatóságának. Belépéskor a fizetési bizonylat egy példányát be kell mutatni a vámhatóságoknak.Különleges ökopontokat kell használni az olyan, Ausztriában bejegyzett nehéz tehergépjárművek esetében, amelyek Olaszországba tartó vagy onnan érkező tranzitúton vagy Ausztrián keresztül haladó, Németországban folytatódó úton vesznek részt. Ezek felhasználását a fizetési igazoláson kell feltüntetni. Az osztrák nehéz tehergépjárművek számára az ilyen utakra adott ökopontok számát a tranzitmegállapodás 21. cikke szerint létrejött tranzitbizottság évente határozza meg.(3) Amennyiben a tranzitút során vontatójárművet cserélnek, a belépéskor kibocsátott fizetési igazolás érvényes marad, és azt továbbra is meg kell tartani. Amennyiben az új vontatójármű COP-értéke meghaladja a nyomtatványon jelzett értéket, akkor a kilépésnél további ökopontokat kell vásárolni, amelyeket egy új kártyára kell felragasztani.(4) Az olyan útra, amelyhez ökopont szükséges, valamennyi közlekedésstatisztikai célú osztrák nyomtatvány helyett a 3. cikk (1) bekezdésében meghatározott nyomtatványt kell használni.(5) A Közösség és az osztrák hatóságok rendszeresen értesítik egymást a felhasznált pontok számáról. Az érvénytelenített ökopontot tartalmazó nyomtatványok eredeti vagy másolati példányait szükség esetén az egyes nemzeti hatóságok rendelkezésére kell bocsátani.5. cikk(1) A felek - a tranzitmegállapodás 16. cikkével összhangban - biztosítják, hogy az Olaszországra vagy Németországra meghatározott ökopontok megfizetéséről szóló igazolást elismerik az Ausztriában, valamint a tagállam Németországban és Olaszországban korábban használt engedélyek helyett. Ez a fizetési igazolás Olaszországban a kétoldalú, egy útra szóló féljegyet, Németországban pedig a kétoldalú, visszautazásra vonatkozó engedélyt helyettesíti.Az Ausztriában bejegyzett nehéz tehergépjárművek esetében az Olaszországból történő kilépésnél a 3. cikk (1) bekezdésében említett nyomtatvány szabályosan kitöltött olyan példánya helyettesíti az előírt engedélyt, amelyen szerepel az Olaszországra meghatározott szükséges ökopontok száma.(2) A tranzitmegállapodás értelmében nem tranzitútnak, hanem kétoldalú útnak minősül az olyan út, amely során az osztrák határon - hagyományos vasúti forgalomban vagy kombinált szállításban - egyszer vasúton áthaladnak és közvetlenül azt megelőzően vagy azt követően közúton is átlépik a határt.6. cikk(1) A tranzitmegállapodás 15. cikke (5) bekezdésének 1. pontja szerint meghatározott ökopontokra rá kell nyomtatni az érvényesség évét. Ezeket az érvényességi év január 1-je és a következő év január 31-e között lehet felhasználni.(2) A felek az őket illető ökopontokat két egyenlő részletben bocsátják ki egymásnak. Az első részlet átadására minden naptári év kezdete előtt három hónappal, a második részlet átadására minden naptári év kezdete után két hónappal kerül sor.A tranzitmegállapodás 15. cikke (5) bekezdésének 2. pontjában meghatározott körülmények esetében a második részlet azoknak az ökopontoknak a számával csökken, amelyeket a tranzitmegállapodás IX. mellékletének 4. pontjában megállapított módszer alkalmazásával számítottak ki.7. cikkA tranzitbizottságnak a két szerződő fél képviselőiből álló munkacsoportja felügyeli az ökopontrendszer, valamint a szabálysértések megakadályozására vonatkozó intézkedések végrehajtását és ellenőrzését. A munkacsoport betekinthet valamennyi vonatkozó dokumentumba, és a felek bármelyikének kérésére összeülhet.8. cikk(1) Amennyiben valamely nehéz tehergépjármű vezetője vagy egy vállalkozás a tranzitmegállapodást vagy jelen közigazgatási megállapodást megsérti, akkor azt a hatályos nemzeti jogszabályokkal összhangban büntetik. A közigazgatási megállapodás ismételt megsértése esetén a nehéz tehergépjármű vezetője vagy a vállalkozás a nemzetközi forgalomból ideiglenesen kizárható.(2) Ausztria, a Közösség és a tagállamok illetékes hatóságai saját hatáskörükben közigazgatási úton segítséget nyújtanak egymásnak a tranzitmegállapodás vagy ezen közigazgatási megállapodás megsértésével kapcsolatos nyomozásban és büntetőeljárásban, nevezetesen a 3. cikkben meghatározott dokumentumok helyes használatának és kezelésének biztosításában.(3) Amennyiben a 3. cikkben említett ökokártyát nem e megállapodás rendelkezéseivel összhangban mutatják be az ellenőrző hatóságoknak, vagy azt hiányosan vagy nyilvánvalóan helytelenül töltötték ki, illetve az ökopontokat nem szabályosan ragasztották fel, akkor az ellenőrző hatóságok - az arányosság elvének betartása mellett a nemzeti jogszabályoknak megfelelően - visszautasíthatják az út folytatásának engedélyezését.Egyéb esetekben a tranzitbizottság felelős a tranzitmegállapodás végrehajtásáért és helyes alkalmazásáért.9. cikkA felek fenntartják a jogot arra, hogy fél évvel az ökopontrendszer hatálybalépését követően az annak végrehajtásával kapcsolatos intézkedéseket közösen felülvizsgálják annak érdekében, hogy azt szükség esetén közös megegyezéssel módosítsák.10. cikkEz a közigazgatási megállapodás a tranzitmegállapodással egy napon lép hatályba.11. cikkEz a megállapodás két-két eredeti példányban készült angol, dán, francia, görög, holland, német, olasz, portugál, valamint spanyol nyelven, a szövegek mindegyike egyaránt hiteles.Kelt Bécsben, 1992. december 23-án.az Osztrák Köztársaság szövetségi gazdasági és közlekedési minisztere részérőlG. Hanreichaz Európai Közösségek Bizottsága részérőlJ. Erdmenger--------------------------------------------------Közigazgatási megállapodása közúti és vasúti árufuvarozásról szóló, az Európai Közösség és Svájc között létrejött megállapodásban megállapított fuvartöbblet-rendszer alkalmazásárólTARTALOMJEGYZÉK 1. cikk Cél…2. cikk Igazgatási központ…3. cikk Alkalmazási kör…4. cikk Fuvarozott áruk…5. cikk A kombinált fuvarozás vasúti kapacitásának telítettsége…6. cikk Helyfoglalási eljárások…7. cikk A kombinált fuvarozás vasúti kapacitásának kimerülése esetére vonatkozó eljárás…8. cikk Engedélyezési eljárás…9. cikk Ellenőrzés…10. cikk Kapcsolattartó szerv…11. cikk Hatósági együttműködés és szankciók…12. cikk Hatálybalépés…13. cikk Nyelvek…A közúti és vasúti árufuvarozásról szóló, az Európai Közösség és Svájc között létrejött megállapodás (a továbbiakban: a megállapodás) 6. melléklete II. pontja 3. és 4. bekezdésének megfelelően az illetékes hatóságok, nevezetesenA KÖZÖSSÉG RÉSZÉRŐL:az Európai Közösségek Bizottsága,SVÁJC RÉSZÉRŐL:a Szövetségi Közlekedési, Távközlési és Energiaügyi Minisztérium,tekintettel a tervezett fuvartöbblet-rendszer alkalmazására,az alábbi szabályokban állapodtak meg:1. cikkCélA megállapodás célja azoknak az eljárásoknak a megállapítása, amelyek szerint Svájc kivételeket nyújt a közúti járművekre a Bázel-Chiasso útvonalon közúti tranzitfuvarozás esetében a megállapodás 6. melléklete II. pontja 3. és 4. bekezdésében előírt 28 tonnás összsúlyra vonatkozó korlátozás alól. Ezekre a kivételekre engedélyezési rendszert, a továbbiakban: fuvartöbblet-rendszert, alakítanak ki.2. cikkIgazgatási központA Szövetségi Közlekedési Hivatal igazgatási központot (a továbbiakban: központ) hoz létre és működtet Bernben, amely a fuvartöbblet-rendszer szerint a közúti járművek részére engedélyek (fuvartöbblet-engedélyek) kibocsátásáért felelős.A központ az alábbiakban meghatározott feltételek alapján és eljárásnak megfelelően bocsátja ki az engedélyeket.3. cikkAlkalmazási körAz engedélyek kizárólag a Közösségben bejegyzett közúti járművek részére bocsáthatók ki.4. cikkA fuvarozott áruk(1) Az engedélyek kizárólag olyan közúti járművek részére bocsáthatók ki, amelyek gyorsan romlandó árut vagy egyéb sürgős szállítmányt fuvaroznak.(2) Romlandó áru alatt a gyorsan romló élelmiszerek nemzetközi szállításáról és az ilyen szállításokhoz szükséges különleges szállítóeszközökről szóló megállapodásban (ATP) szereplő listán felsorolt termékeket kell érteni (lásd: I. melléklet).(3) Egyéb sürgős szállítmányokon olyan áruküldeményeket kell érteni, amelyek anyagi értéke késedelem esetén csökken, vagy azokat, amelyeknek értékesítés vagy feldolgozás céljából egy előzetesen hosszabb ideig nem ismert, adott határidőre kell megérkezniük.(4) Sürgős szállítmányok vagy gyorsan romló áruk fuvarozása esetén az ilyen áruk mennyiségének összsúlyhoz viszonyított arányát nem lehet ürügyként felhasználni a sürgősség indokolásához.(5) A veszélyes áruk közúti szállítására vonatkozó nemzetközi szabályokat és azok svájci végrehajtási rendelkezéseit be kell tartani.5. cikkA kombinált fuvarozás vasúti kapacitásának telítettségeA vasúti kapacitás telítettsége mind a kísért kombinált árufuvarozást (ROLA), mind a kíséret nélküli kombinált árufuvarozást érinti. A következő szabályokat kell alkalmazni:1. A terminálok terminálként történő elismeréséhez az alábbi feltételeket kell teljesíteni:- a terminálnak naponta legalább egy csatlakozást kell biztosítania a Svájcon keresztül történő kombinált fuvarozáshoz,- a terminált igénybevevő, kombinált fuvarozással foglalkozó vállalkozásoknak és az ilyen szolgáltatást végző egyéb üzemeltetőknek (a továbbiakban: üzemeltetők) legkésőbb a helyfoglaláskor meghatározott, menetrend szerinti egész vonatokat vagy vonatrészeket kell közlekedtetniük,- a terminált elektronikus távközlési berendezésekkel kell felszerelni.2. A II. melléklet tartalmazza azoknak a termináloknak a felsorolását, amelyek megfelelnek ezeknek a feltételeknek. A megállapodás 18. cikke értelmében létrehozott vegyes bizottság folyamatosan egészíti ki a felsorolást azokkal a terminálokkal, amelyek megfelelnek a fent említett követelményeknek.6. cikkHelyfoglalási eljárások(1) Kombinált fuvarozás esetén a vonaton lévő rakodási hely lefoglalása csak azon speditőrök, közúti árufuvarozók és szállítók (a továbbiakban: feladók) részéről kötelező, akik részt kívánnak venni a fuvartöbblet-rendszerben.A helyfoglalásra vonatkozó kérelmek csak azoktól a feladóktól fogadhatók el, akik az adott vonalon történő kombinált fuvarozáshoz megfelelő járművekkel és rakodási egységekkel rendelkeznek.(2) A helyfoglalást az üzemeltetőnél a vonat indulása előtt legalább 48 órával vagy legkésőbb 16 órával kell megtenni vagy visszaigazolni. Kivételes körülmények esetén - amit a feladónak kell igazolnia - a helyfoglalás történhet a vonat indulása előtti 16 órán belül is. A helyfoglalásokat a benyújtásuk sorrendjében veszik figyelembe. Ha a helyfoglalási határidő kezdete vagy vége vasárnapra és állami ünnepnapra esik, a határidő az azt megelőző munkanapon a központ nyitvatartási ideje alatt meghosszabbítható.(3) Ha a helyfoglaláskor az üzemeltető már nem tud az induláshoz kért megfelelő kombinált fuvarozási kapacitást biztosítani, a feladó az alábbi alternatív megoldások egyikét veheti igénybe ahhoz, hogy eljusson a tervezett célállomásra:- az ugyanazon üzemeltető által ugyanazon a terminálon kínált következő vonat: a kombinált fuvarozási szolgáltatásokat kínáló következő vonat indulásáig legfeljebb hat óra várakozás még ésszerűnek tekinthető a feladó szempontjából,- az ugyanazon üzemeltető által egy másik terminálon kínált vonatra történő átirányítás: az átirányítás azzal a feltétellel tekinthető ésszerűnek, ha a tervezett útvonallal azonos útirányt kínál, és a vonat az eredetileg lefoglalt vonat indulása után legfeljebb négy órán belül elindul, és ha:- kíséret nélküli kombinált árufuvarozás esetében az átirányítás az eredeti termináltól számított 50 km-en belül történik, vagy- kombinált ROLA fuvarozás esetében az átirányítás a legközelebbi megfelelő terminálig ésszerű. Jelenleg ez a következő terminálpárokat érinti: Freiburg-Bázel és Milanó-Lugano. Adott esetben a vegyes bizottság ezeket a terminálpárokat kiegészítheti,- ugyanaz a vonat ugyanazon a terminálon: adott esetben a feladó lépéseket tehet azért, hogy egy másik üzemeltetőtől hasonló feltételekkel helyet szerezzen ugyanarra a vonatra.(4) A helyfoglalás megtételekor - ha az üzemeltető megfelelő kombinált fuvarozási kapacitása teljesen betelt, és nincs lehetőség alternatív megoldásra - a feladó fuvartöbblet-engedélyt kérhet a 8. cikk rendelkezéseinek megfelelően.7. cikkA kombinált fuvarozás vasúti kapacitásának kimerülése esetére vonatkozó eljárás1. A kombinált fuvarozás üzemeltetője az üzemeltetési terve alapján meghatározza, mikor merül ki kombinált fuvarozási kapacitása, és mikor kell a további ügyfeleket elutasítani és várakoztatni. Erről a központot azonnal értesíteni kell. Azt a feladót, akinek a kérelmét elutasították, írásban tájékoztatni kell a kombinált fuvarozási kapacitás kimerüléséről, ha ezt kéri.(2) Ha a kombinált fuvarozás üzemeltetője kénytelen a vonatot műszaki hiba miatt az indulás előtti 24 órán belül a forgalomból kivonni, köteles erről a központot azonnal tájékoztatni.8. cikkEngedélyezési eljárások(1) Ha a feladó azért nem jut a vonaton helyhez, mert a fuvarozási kapacitás kimerül, és nem áll rendelkezésre alternatív megoldás, vagy ha nem jut az általa már lefoglalt helyhez a fenti 7. cikk (2) bekezdésében említett ok miatt, telefonon vagy írásban fuvartöbblet-engedély iránti kérelmet nyújthat be a központnak.(2) Ebben az esetben a III. mellékletben szereplő formanyomtatványon felsorolt adatokat meg kell küldeni a központnak.Ha a szükséges adatok közül bármelyik hiányzik, a központ hiánypótlásra visszaküldi a kérelmet a feladónak.(3) Az ilyen engedélyek kérdésében a központ dönt. Ennek érdekében igyekszik megtalálni a lehető legrugalmasabb megoldást. A közigazgatási megállapodás valamennyi követelményének teljesülése esetén a központ köteles kibocsátani a kért engedélyeket. A kitöltött kérelmeket a benyújtásuk sorrendjében bírálják el.A központ a benyújtástól számított legfeljebb két órán belül telefonon vagy faxon közli a kérelmezővel az engedély iránti kérelemről hozott döntését.(4) A kérelem elfogadása esetén a feladó az alábbi vámállomásokon kapja meg a Svájcon keresztül történő árutovábbításra vonatkozó hivatalos dokumentumokat: Bázel-Weil, Bázel-Saint-Louis vagy Schiasso Strada (Brogeda Autostrada; Brogeda Merci).Az engedély nem ruházható át.(5) A Svájcon keresztüli közúti tranzit engedélyének kibocsátása ellenében a vámállomáson 50 SFR vagy ezzel egyenértékű összegű díjat vetnek ki.(6) A központnak meg kell indokolnia a kérelmező részére, ha elutasítja az engedély megadását. A döntést kérelem esetén írásban kell közölni, és tájékoztatást kell adni a jogorvoslat lehetőségéről.9. cikkEllenőrzések(1) A központ kötelezheti az üzemeltetőket, hogy tájékoztassák arról, a feladó nyújtott-e be helyfoglalási kérelmet.(2) E célból az üzemeltető köteles - amennyiben fuvarozási kapacitása kimerül - nyilvántartást vezetni a helyfoglalási kérelmekről (vállalkozó neve és címe, valamint a kérelem benyújtásának időpontja).(3) A bázeli vagy chiassoi vámállomás írásban bocsátja ki az engedélyt, előírja, hogy azt át kell adni, amikor a jármű elhagyja Svájcot, kiveti a díjat, és ellenőrzi a 8. cikk (2) bekezdésének és a III. mellékletnek megfelelően kért adatok pontosságát. Az engedély nem adható ki olyan hibás adatszolgáltatás esetén, amely nyilvánvalóan nem adattovábbítási hiba eredményeképpen született.(4) A fuvartöbblet-engedély birtoklása nem mentesíti a feladót attól, hogy egyedi felmentést kérjen a Svájcon éjszaka és vasárnap történő áthaladás tilalma alól. A szükséges feltételek teljesülése esetén ezt az engedélyt is a központ bocsátja ki a fuvartöbblet-engedélyt igénylő utakhoz.10. cikkKapcsolattartó szervA megállapodást aláíró felek felügyelik a fuvartöbblet-rendszer zavartalan működését. Ellenőrizhetik az igazgatási központnak a rendszer kezelésére vonatkozó dokumentumait. A vegyes bizottságot rendszeresen tájékoztatni kell a fenti vizsgálatok eredményéről.A megállapodást aláíró felek először hat hónappal a hatálybalépést követően, majd rendszeres időközönként felmérik, hogy kell-e módosítani az eljárást.11. cikkHatósági együttműködés és szankciókA svájci hatóságok szankciókat állapítanak meg a megállapodás megsértése esetére. Ezeket a szankciókat a Szövetségi Tanácsnak a tranzitmegállapodásban vagy az arra vonatkozó közigazgatási megállapodásban meghatározott fuvartöbblet-rendszer megsértése esetére hozott hatósági intézkedésekre vonatkozó végrehajtási rendeletében határozzák meg (lásd IV. melléklet).A svájci és közösségi hatóságok együttműködnek a rendszerrel való visszaélés vagy annak megsértése esetén folytatott büntetőeljárás során. A vegyes bizottságot folyamatosan tájékoztatni kell minden felderített visszaélésről.12. cikkHatálybalépésEz a közigazgatási megállapodás a tranzitmegállapodással egyidejűleg lép hatályba.13. cikkNyelvekEz a megállapodás két-két példányban, angol, dán, francia, görög, holland, német, olasz, portugál és spanyol nyelven készült, amely szövegek mindegyike egyaránt hiteles.Kelt Bécsben, 1992. december 23-án.A Szövetségi Közlekedési, Távközlési és Energiaügyi Minisztérium részérőlW. FagagniniAz Európai Közösségek Bizottsága részérőlJ. Erdmenger--------------------------------------------------


title: A Tanács határozata (1993. február 15.) az 1990. október 8-án a Németországi Szövetségi Köztársaság és a Cseh és Szlovák Szövetségi Köztársaság kormányai, valamint az Európai Gazdasági Közösség között létrejött, az Elba védelmére létrehozott nemzetközi bizottságról szóló egyezményhez csatolt jegyzőkönyv elfogadásáról

text:
Fontos jogi nyilatkozat

|

31993D0114

Hivatalos Lap L 045 , 23/02/1993 o. 0025 - 0025 finn különkiadás fejezet 15 kötet 12 o. 0085  svéd különkiadás fejezet 15 kötet 12 o. 0085

		A Tanács határozata(1993. február 15.)az 1990. október 8-án a Németországi Szövetségi Köztársaság és a Cseh és Szlovák Szövetségi Köztársaság kormányai, valamint az Európai Gazdasági Közösség között létrejött, az Elba védelmére létrehozott nemzetközi bizottságról szóló egyezményhez csatolt jegyzőkönyv elfogadásáról(93/114/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 130s. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel 91/598/EGK határozattal [4] a Közösség jóváhagyta az Elba védelmére létrehozott nemzetközi bizottságról szóló egyezményt;mivel elengedhetetlen, hogy az említett egyezmény által létrehozott nemzetközi bizottság jogképességgel és cselekvőképességgel rendelkezzen annak érdekében, hogy feladatait végre tudja hajtani;mivel e célból 1991. december 9-én Magdeburgban elfogadták az egyezmény jegyzőkönyvét; mivel a jegyzőkönyvet a Közösség nevében aláírták;mivel ezért szükség van arra, hogy a Közösség jóváhagyja a jegyzőkönyvet,A KÖVETKEZŐKÉPPEN HATÁROZOTT:1. cikkAz 1990. október 8-án a Németországi Szövetségi Köztársaság és a Cseh és Szlovák Szövetségi Köztársaság kormányai, valamint az Európai Gazdasági Közösség között létrejött, az Elba védelmére létrehozott nemzetközi bizottságról szóló egyezményhez csatolt jegyzőkönyvet az Európai Gazdasági Közösség nevében a Tanács jóváhagyja.A jegyzőkönyv szövegét csatolták e határozathoz.2. cikkA jegyzőkönyv 2. cikkével összhangban a Tanács elnöke az Európai Gazdasági Közösség nevében tájékoztatja a Németországi Szövetségi Köztársaság kormányát, mint letéteményes államot arról, hogy a jegyzőkönyv hatálybalépésének előfeltételei a Közösség részéről teljesültek.Kelt Brüsszelben, 1993. február 15-én.a Tanács részérőlaz elnökM. Jelved[1] HL C 185., 1992.7.22., 14. o.[2] HL C 305., 1992.11.23.[3] HL C 287., 1992.11.4., 38. o.[4] HL L 321., 1991.11.23., 24. o.--------------------------------------------------